सिबिल स्कोर या सिबिल रेटिंग किसी व्यक्ति या कंपनी के लोन लेने और उसे चुकता करने की क्षमता बताने का एक पैमाना है. सिबिल स्कोर के ही माध्यम से यह पता चलता है कि कौन कंपनी या व्यक्ति लोन लेने के बाद आसानी से चुकता कर देगा. आम तौर पर सिबिल स्कोर का पैमाना 300 से 900 के बीच निर्धारित किया गया है. अगर किसी व्यक्ति का सिबिल स्कोर 300 से 600 के बीच है, तो इसका अर्थ यह है कि वह लोन को सही तरीके से चुकता नहीं कर रहा है. इसके अतिरिक्त, अगर किसी का सिबिल स्कोर 750 से 900 के बीच है, तो इसका मतलब यह है कि उसका लोन लौटाने का रिकॉर्ड काफी अच्छा है.